Virallinen lehti nro C 055 , 24/02/1997 s. 0025



B4-0029, 0030, 0031, 0032, 0042, 0043 ja 0044/97 Päätöslauselma kalatalousministerien neuvoston 19. - 20. joulukuuta 1996 pidetyn kokouksen tuloksia koskevasta komission julkilausumasta Euroopan parlamentti, joka - ottaa huomioon kalatalousministerien neuvoston 19. - 20. joulukuuta 1996 pidetyn kokouksen, - vu la déclaration faite par Mme Bonino, le 16 janvier 1997, au Parlement européen, - ottaa huomioon 13. joulukuuta 1996 antamansa lausunnot: . ehdotuksesta neuvoston päätökseksi, tehty yhteisön kalastusalan uudelleenjärjestelyyn tähtäävistä tavoitteista ja yksityiskohtaisista säännöistä 1 päivästä tammikuuta 1997 31 päivään joulukuuta 2002 kestävän tasapainon löytämiseksi kalavarojen ja niiden hyödyntämisen välillä (KOM(96)0237 - C4-0438/96 - 96/0142(CNS)) ((Istunnon pöytäkirja, osa II, kohta 4 a))) . ehdotuksesta neuvoston asetukseksi yhteiseen kalatalouspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta (KOM(96)0232 - C4-0337/96 - 96/0140(CNS)) ((Istunnon pöytäkirja, osa II, kohta 4 c))) . ehdotuksesta neuvoston asetukseksi asetuksen (ETY) N:o 2847/93 muuttamisesta yhteisön kalastusalusten jatkuvan satelliittiasemasta käsin toimivan paikantamisjärjestelmästä tehtävän neuvoston päätöksen määräajan osalta (KOM(96)0386 - C4-0483/96 - 96/0193(CNS))2, - ottaa huomioon 25. lokakuuta 1996 antamansa päätöslauselman komission tiedonannosta teknisten toimenpiteiden täytäntöönpanosta yhteisessä kalastuspolitiikassa, (( Istunnon pöytäkirja, osa II, kohta 12 c)))A. katsoo, että Euroopan unionin yhteisen kalastuspolitiikan toteuttamisessa on ollut vaikeuksia, B. ottaa huomioon kalastustoiminnan yhteiskunnallisen merkityksen suorien ja välillisten työpaikkojen luojana sekä sen merkityksen lukuisten alueiden taloudelle ja ottaa huomioon, että runsaasta sääntelystä huolimatta taloudelliset vaikeudet kasvavat jatkuvasti kalastuksesta riippuvaisilla alueilla ja että nämä vaikeudet aiheuttavat vakavia yhteiskunnallisia seurauksia, C. katsoo, että neljättä monivuotista ohjausohjelmaa koskevassa ehdotuksessa ei oteta huomioon sen ilmeisiä yhteiskunnallisia seurauksia kalastusalalla eikä siitä aiheutuvaa työllisyyden vähenemistä; D. ottaa huomioon, että saadakseen aikaan nykyisen Marokon kanssa solmitun kalastussopimuksen Euroopan unioni teki huomattavia sopimuksen ulkopuolisia myönnytyksiä; ottaa huomioon Marokon toiveen tarkistaa kalastussopimusta ja asettaa biologinen toimintakielto yksinomaan yhteisön aluksille ja Marokon hallituksen lausunnot nykyisen sopimuksen uudistamatta jättämisestä; 1. Tunnustaa, että kalastuslaivastojen rakennemuutos, tekniset toimenpiteet ja tehokkaat kalastustoiminnan valvontaohjelmat ovat kalatalouspolitiikan kolme tärkeää ja toisiinsa liittyvää osatekijää; 2. Valittaa sitä, että neuvosto ei ole saavuttanut edistystä käsitellessään toimia, jotka ovat välttämättömiä sen kannalta, että yhteisö voi varmistaa yhteisön kalastuslaivaston ja olemassaolevien kalavarojen välisen tasapainon; Neljäs monivuotinen ohjausohjelma 3. Panee huolestuneena merkille sen, että monilta EU:n kalastajilta puuttuu usko yhteiseen kalastuspolitiikkaan, ja kehottaa jäsenvaltioita käyttämään tämän hengähdystauon perusteellisiin neuvotteluihin ja ottamaan huomioon kalastajien ja heidän järjestöjensä näkemykset erityisesti käynnistämällä - myös yhdessä kolmansien maiden kanssa - pilottihankkeita, joissa kalastajat itse hoitavat kalavaroja; 4. Katsoo, että kalastuslaivastojen rakennemuutoksessa on otettava huomioon ehdotettujen toimenpiteiden vaikutukset talouteen, yhteiskuntaan ja työllisyyteen, pitäen mielessä, että pyyntiponnistusta voidaan supistaa pienentämällä sekä unionin laivaston että etenkin sen pyynnin kapasiteettia; samalla on taattava, että päästään ympäristönsuojelun kanssa yhteensopivaan kalastustoimintaan; 5. Korostaa, että kalastustoiminnan järkeistämistoimenpiteitä (biologiset rajoitukset, kiintiöiden entistä parempi hyödyntäminen, kalastuksen uudelleensuuntaaminen uusiin lajeihin jne.) on samanaikaisesti edistettävä, kannustettava entistä parempaa koneiden valikoivuutta, tuettava kaikkia suljettujen alueiden kalakannan uusiutumista suosivia toimia, vesistöjen pilaantumisen vähentämistä jne. ja vahvistettava kalastustoiminnan valvontaa; 6. Pahoittelee, että neljännen monivuotisen ohjausohjelman hyväksymisen lykkäämisen vuoksi komissio päätti keskeyttää 1. tammikuuta 1997 alkaen alusten uudelleenrakentamiseen ja nykyaikaistamiseen tarkoitetut tuet, koska tämä toimenpide koskee suoraan kalastajia, jotka eivät ole vastuussa tällaisista päätöksistä ja jotka jo maksavat alan kriisin seurauksista; Tekniset toimenpiteet 7. Tuo jälleen esille tarpeen parantaa kalastustekniikoiden valikoivuutta sivusaaliita ja poisheitettyjä määriä sekä nuorista kaloista koostuvia saaliita koskevan ongelman vähentämiseksi; 8. Korostaa, että teknisiin toimenpiteisiin liittyvien kaikkien mukautusten tai innovaatioiden olisi oltava tieteellisesti oikeutettuja sekä tekniseltä ja kaupalliselta kannalta yhteisön osittain rahoittamin ennakkokokeiluin perusteltuja ja todellisissa olosuhteissa toteutettuja kyseisten kalastusalueiden kalastajien osallistuessa niihin; 9. Vaatii, että teknisten toimenpiteiden on oltava samalla sekä yksinkertaisia, tuottavia, teknisesti toteutettavissa ja käytännöllisiä kaupallisen toiminnan kannalta, helposti ymmärrettäviä kalastajien kannalta että vaivattomia toteuttaa; 10. Katsoo, että on harkittava innovatiivisia lähestymistapoja, joihin liittyen on kehitettävä konkreettinen suojeluosinkojen järjestelmä niiden EU:n jäsenvaltioiden palkitsemiseksi, jotka liittävät vapaaehtoisesti suojelua koskevat toimenpiteet osaksi kansallista lainsäädäntöään; Satelliittivalvonta 11. Pitää tervetulleena sitä, että neuvosto saavutti yhteisymmärryksen kalastuksen satelliittivalvontaohjelman käynnistämisestä; Lohi 12. On huolissaan siitä, että edelleenkään ei ole onnistuttu löytämään ratkaisua EU:n lohikriisiin; Suurimmat sallitut saaliit sekä kiintiöt 13. Pahoittelee sitä, että suurimpien sallittujen saaliiden koko perustui jälleen poliittiseen kaupankäyntiin ja epätäydellisiin tieteellisiin tietoihin; Loppuhuomautukset 14. On huolissaan siitä, että neuvoston puheenjohtajamaan laatima kompromissi on jo etääntynyt kauaksi niistä alkuperäisistä ehdotuksista, jotka esiteltiin parlamentille, ja pitää kiinni oikeudestaan tulla kuulluksi, jos neuvosto aikoo tehdä huomattavia muutoksia komission ehdotuksiin; 15. Korostaa kaikkien teknisten toimenpiteiden tai uuden monivuotisen ohjausohjelman käyttöönoton sosioekonomisten vaikutusten huolellisen arvioinnin merkitystä sekä lyhyellä että pitkällä aikavälillä ja pitää tärkeänä toimenpiteiden mahdollisesti aiheuttaman tulonmenetyksen täydentävää ja erityistä rahallista korvaamista; 16. Kehottaa puhemiestään välittämään tämän päätöslauselman neuvostolle, komissiolle ja jäsenvaltioiden hallituksille.